આરોગ્ય ટુચકા 193. કબજીયાતનો એક સરળ ઉપાય: જો સવારે હાજત ન થાય, પેટ વાયુથી ફુલી જાય, આફરો ચઢે, પેટ, પેઢુ, છાતી, કે પડખામાં વાયુના દબાણથી દુખાવો થાય, મોટા મોટા ઓડકાર આવે તો સવારે બ્રશ કર્યા પછી મોટા બે પ્યાલા જેટલા હુંફાળા પાણીમાં એક લીંબુ નીચોવીને અને અજમાનું ત્રણચાર ગ્રામ ચુર્ણ મેળવીને ધીમે ધીમે પી જવું, પછી થોડુંક ચાલવું. નીયમીત ભોજન લેવું. એક ટાણા-ઉપવાસ ન કરવા. દરરોજ પુરતા પ્રમાણમાં પાણી પીવું. પાણી ઓછું પીનારનાં આંતરડાં કમજોર બને છે. પાણીથી મળનો નીકાલ કરવાની શક્તી વધે. એનાથી બેત્રણ દીવસમાં જ લાભ જણાશે.